รายชื่อตอนในเป็นต่อ (ช่องวัน)
เป็นต่อ 2018

| 39 | 11 ตุลาคม 2561 | ประสิทธิ์ประสาทวิชา | อินทัช เหลียวรักวงศ์ (น็อต) ซิลวา บรูน่า สเตฟานี่ (จูเลีย) อาภาสิริ กิจติถานนท์ (มิว) | พี่ยมเปิดตัวแฟนใหม่ชื่อน้องมิว วอกเลยอยากรู้ว่าพี่ยมทำยังไงถึงจีบสาวได้เป็นสต็อก พี่ยมเลยสอนเทคนิคจีบสาวให้วอกเอาไปใช้ พอวอกจีบติด ลูกค้าในบาร์ที่ชื่อน็อตเลยมาขอฝากเนื้อฝากตัวกับพี่ยมเพื่อขอเป็นศิษย์อีกคน | ไหลกลับมาจากบวชและเอาตุ๊กแกกลับมาขายคนเลี้ยงสัตว์แปลก แต่ตุ๊กแกหลุดไปปีนป่ายอยู่ในร้าน พี่หมอน เจ๊มิ้นท์ และจูเลียหันไปเห็นพอดี เลยไม่กล้าออกจากร้าน เพราะกลัวตุ๊กแก พี่หมอนจึงให้ทุกคนทยอยออกจากร้านทีละคน | พี่หมอนออกเป็นคนสุดท้าย แต่โดนตุ๊กแกโดดใส่หลัง :: ขั้นเทพไปรู้ว่าน็อตเป็นสามีเก่าของน้องมิว เลยรีบเอามาบอกพี่ยม ทำให้พี่ยมระแวงว่าน็อตจะตามมาล้างแค้น น็อตเลยบอกว่ารู้เรื่องที่พี่ยมแย่งแฟนตัวเองไปตั้งแต่แรก เลยทำทีมาตีสนิทเพื่อที่จะเรียนรู้ว่าตัวเองขาดอะไรไป |
| 40 | 18 ตุลาคม 2561 | Welcome to บางบาร์ | กันต์ธีร์ ปิติธัญ (มาร์ช) พงศ์กฤษฏิ์ ศิริเบ็ญจา (โจ) จิรพงษ์ มากเพชร (ตัวอ้น) | บางบาร์จัดปาร์ตี้ธีมแร็ปเปอร์ มาร์ช (เป็นต่อ New Season ตอน 37) เข้ามาร่วมปาร์ตี้ด้วย น้องมาร์ชท้าแก๊งพี่ยมแข่งแร็ปเพื่อแย่งสาว | เป็นต่อไปได้ยินน้องโจคุยโทรศัพท์กับเพื่อนว่ารู้สึกผิดต่อความรู้สึกของพี่หมอน และไม่กล้าที่จะบอก เป็นต่อเลยเข้าใจว่าน้องโจจะมาขอเลิก | จริง ๆ แล้วน้องโจจะมาบอกลาพี่หมอนเพื่อเข้ารับราชการทหาร :: พี่ยมกลัวแพ้เลยวางยาปลุกเซ็กส์ให้ แต่เจ๊มิ้นท์สลับกลับทำให้พี่ยมโดนยาแทน และสุดท้านทั้งแก๊งพี่ยมกับมาร์ชก็สมานฉันท์กัน |
| 41 | 25 ตุลาคม 2561 | รัชดา เจนนี่ สวยเจ็บ | ศุภชัย สุวรรณอ่อน (แมนดี้ / แมน) พิชานา อยู่สุข (หมวย) รจเรศ แสนสำราญ (แป๋ม) | พี่ยมแอบเปิดโทรศัพท์เป็นต่อดูเพราะอยากรู้ว่าเป็นต่อเม็มเบอร์สาวในสต็อกไว้แบบไหน และส่งข้อความนัด น้องแป๋ม น้องหมวย และน้องเจนนี่ มาที่บางบาร์โดยอ้างชื่อเป็นต่อ | แมนดี้รุ่นน้องพี่กอล์ฟโดนเลย์ออฟออกจากงาน พี่กอล์ฟเลยเสนอให้แมนดี้แอ๊บแมนแล้วไปรับงานดูแลเจ๊มิ้นท์แทนแต่แมนดี้เพลอหลุดแอ๊บทำให้ทุกคนจับได้ | สาว ๆ มาหาพี่ยมตามนัด ยกเว้นน้องเจนนี่ที่ยังมาไม่ถึง พอเป็นต่อมาเห็นเป็นต่อเลยรีบส่งทั้งสองคนกลับบ้าน และบอกความจริงกับน้องเจนนี่ว่าโดนแอบใช้มือถือ ก่อนวางแผนให้นักเลงมาขู่พวกพี่ยม ข้อหาแอบใช้โทรศัพท์คนอื่นโดยไม่ได้รับอนุญาต |
| 42 | 1 พฤศจิกายน 2561 | แป๊ด แป๊ด | โป๊งเหน่ง เชิญยิ้ม (ยามเบิ้ม) ด.ช. ปัญกร จันทศร (น้องเปอร์) | ยามเบิ้มซื้อหวยใต้ดินไม่ทัน พี่กอล์ฟเลยอาสาไปซื้อให้ แต่ตัวเองกลับเอาเงินไปใช้เพราะมั่นใจว่าไม่ถูกแน่ ๆ แต่แล้วยามเบิ้มกลับถูกหวย ยามเบิ้มจึงรีบมาตามเงินพี่กอล์ฟทันที | พี่หมอนเลยพาน้องเปอร์ ลูกชายญาติพี่หมอนมาที่ BKL และฝากหลานเอาไว้ที่ออฟฟิศ แต่แล้วน้องเปอร์ก็เริ่มกวนทุกคนใน BKL ด้วยคำพูดแบบแรง ๆ พวกพี่ยมทนไม่ไหวเลยวางแผนแกล้ง | พี่ยมและคนในออฟฟิศแกล้งจนน้องเปอร์น้อยใจเลยหนีไปนั่งเล่นกับพี่หมอน พี่หมอนเลยวางแผนแกล้งทุกคนคืน :: ยามเบิ้มขอเบอร์เจ้ามือจากพี่กอล์ฟเพื่อที่จะได้โทรตามเงิน จนสุดท้ายพี่กอล์ฟเลยสารภาพความจริงทั้งหมด |
| 43 | 8 พฤศจิกายน 2561 | ความรักทำให้คนตาบอด | รักษ์ณภัค วงศ์ธนทัศน์ (พิ้งค์) ซิลวา บรูน่า สเตฟานี่ (จูเลีย) ชลดา พัสถาน (สาวเอนชุดเขียว) | เป็นต่อใส่แว่นกันแดดและรับฝากไม้เท้าคนตาบอดไว้ แต่คุณพิ้งค์ผ่านมาคิดว่าเป็นต่อจะข้ามถนน เลยพาข้ามและพามาส่งคอนโด โดยไม่รู้ว่าเป็นต่อไม่ได้ตาบอด | พี่ยมคิดแผนโปรโมทให้ลูกค้าเข้าร้าน โดยการจ้างสาว ๆ มานั่งในร้าน แต่พี่หมอนกลับไม่คิดเช่นนั้น และคิดว่าพี่ยมตั้งใจจะกินเหล้าฟรี เจ๊มิ้นท์เลยจ้างหนุ่ม ๆ หน้าตาดีเพื่อจะประชดพี่ยมบ้าง | แต่สุดท้ายเด็กของทั้งสองก็คุยกันถูกคอและชวนไปต่อที่อื่น  :: คุณพิ้งค์บอกว่าตัวเองกำลังรอใครสักคนกลับมาทั้ง ๆ ที่ไม่รู้ว่าเขาจะกลับมาอีกหรือเปล่าเลยทำให้เป็นต่อคิดได้และสารภาพทั้งหมดว่าตัวเองไม่ได้ตาบอด |
| 44 | 15 พฤศจิกายน 2561 | ความหื่นทำให้คนตาบอด | ซิลวา บรูน่า สเตฟานี่ (จูเลีย) ดารัณ เศรษฐิณิช (จิ๊บ) | เมื่อพี่ยมรู้เรื่องที่เป็นต่อแกล้งเป็นคนตาบอด พี่ยมจึงใช้แผนชั่วโดยการปลอมตัวเป็นคนตาบอดเพื่อจะจีบผู้หญิง แต่พวกเป็นต่อรู้ทันจึงวานให้คุณจิ๊บ เพื่อนของจูเลียมาทำเป็นช่วยพี่ยม | พี่กอล์ฟสร้างลอตเตอรี่ปลอมเพื่อแกล้งเจ๊มิ้นท์ แต่พี่อู๊ดกลับคิดว่าเป็นลอตเตอรี่ที่ถูกหวยจริงจึงจะเอาไปขึ้นเงิน จนพอใจต้องให้พี่กอล์ฟตามไปดู | มีคนกลุ่มหนึ่งมาอ้างว่าลอตเตอรี่ที่พี่อู๊ดคิดว่าถูกหวยเป็นของตัวเอง ภายหลังพี่กอล์ฟสารภาพว่าเป็นลอตเตอรี่ปลอมของตัวเอง :: พวกเป็นต่อสั่งให้คุณจิ๊บทำให้พี่ยมหลับตา แล้วหยิบกระเป๋าตังค์กับโทรศัพท์มาให้พวกเป็นต่อ พี่ยมลืมตาจึงรู้ว่าตนถูกหลอก |
| 45 | 22 พฤศจิกายน 2561 | เปย์สุดชีวิต..พิชิตหัวใจ | ศุภนารี สุทธวิจิตรวงษ์ (พิม) ด.ญ. ชนัญญา เลิศวัฒนามงคล (เด็กขายดอกไม้) | วอกพาแฟนใหม่ที่ชื่อพิมมาแนะนำ น้องพิมอยากให้วอกซื้อทุกอย่างที่น้องอยากได้ วอกเลยตามใจซื้อทุกอย่างให้น้องพิม แต่กลับไม่มีตังค์จึงไปขอยืมเป็นต่อ 10,000 บาท | มีเด็กหญิงมาขายของที่ร้านบางบาร์แล้วเห็นขั้นเทพนั่งกับสาวในร้าน วันต่อมามาขายดอกกุหลาบที่มินิมาร์ทจึงรู้ว่าพอใจคือแฟนของขั้นเทพ เด็กคนนั้นเลยขู่ให้ขั้นเทพซื้อของของตน | ขั้นเทพยอมสารภาพความจริง พอใจเข้าใจพร้อมกับเตือนเด็กว่าอย่าขู่ผู้ใหญ่โดยการขอเงินปิดปากอีก ทำให้รู้เรื่องยายบังคับหลานมาขายของ :: วอกทนไม่ไหวกับความอยากได้ของแพง ๆ เพราะไม่มีเงิน ต่อมาพิมขอเลิกกับวอกเพื่อกลับไปหาแฟนเก่า |
| 46 | 29 พฤศจิกายน 2561 | กำสากกระชากใจ | ซิลวา บรูน่า สเตฟานี่ (จูเลีย) อรีส นามอินทร์ (แม่ค้าส้มตำ) | เป็นต่อชวนขั้นเทพไปเลานจ์ ขั้นเทพจึงต้องโกหกว่าไปประชุม เมื่อพอใจรู้ความจริงเพราะพี่หมอนหลุดพูดเรื่องคุณนิพนธ์ จึงให้พี่หมอนหลอกถามว่าทั้งสองอยู่ไหนเพื่อจะตามไป | เจ๊มิ้นท์เปิดให้เช่าที่หน้าร้านบางบาร์ เลยทำให้มีแม่ค้าสาวเซ็กซี่มาเปิดร้านส้มตำนมเด้งแย่งลูกค้า ทำให้พี่ยมและเจ้มิ้นท์วางแผนไล่แม่ค้าสาวออก | สุดท้ายพี่หมอนก็พูดให้พอใจปรับความเข้าใจกับขั้นเทพ :: พี่ยมและเจ๊มิ้นท์คิดแผนให้สร้างเหตุทะเลาะวิวาทกันและให้วอกปลอมตัวเป็นตำรวจนอกเครื่องแบบมาระงับเหตุ เจ๊มิ้นท์จึงไล่ไม่ให้แม่ค้าส้มตำมาขายที่หน้าร้านบางบาร์อีก |
| 47 | 6 ธันวาคม 2561 | เสือร้องเฮ้ยยย !! | ชญานิศฐ์ บุญโสพิศ (น้องตอง) | พี่ยมรู้ความจริงว่าถูกเป็นต่อแกล้งตอนที่พี่ยมปลอมเป็นคนตาบอด (เป็นต่อ 2018 ตอน 44) พอดีกับที่เป็นต่อมาที่ออฟฟิศด้วยอาการเจ็บหลังพี่ยมจึงคิดแผนเอาคืนเป็นต่อด้วยการแนะนำว่ามีหมอนวดฝีมือดีจะมานวดให้เป็นต่อพร้อมกับจ้างน้องตองมาเป็นหมอนวดให้กับเป็นต่อ เพื่อเอาคืน | พี่อู๊ดและขั้นเทพเปิดมือถือดูรูปสาวสวยหน้าอกใหญ่ ๆ พี่อู๊ดจึงถามขั้นเทพว่าชอบผู้หญิงหน้าอกใหญ่หรือหน้าอกเล็กซึ่งขั้นเทพก็ตอบว่าชอบผู้หญิงหน้าอกใหญ่พอดีกับที่พอใจออกมาจากหลังร้านพอใจจึงแอบขั้นเทพไปศัลยกรรมหน้าอกให้หน้าอกใหญ่ | ขั้นเทพบอกกับพอใจว่าจะหน้าอกเล็กหรือหน้าอกใหญ่ก็ยังรักพอใจเสมอ :: พี่ยมและวอกก็แอบขโมยกระเป๋าสตางค์และโทรทัศน์ของเป็นต่อ แต่เป็นต่อรู้ทันจากกล้องวงจรปิด จึงซ้อนแผนโดยการทำเป็นไปแจ้งความเพื่อให้พี่ยมเอากระเป๋าสตางค์และโทรทัศน์มาคืนเป็นต่อ |
| 48 | 13 ธันวาคม 2561 | เด็กติดหมอน | โป๊งเหน่ง เชิญยิ้ม (ยามเบิ้ม) ณัฐชา จันทพันธ์ (เจมส์) | พี่หมอนถูกเจมส์เดินตามมาตลอดทาง จนต้องให้ออพามาบางบาร์เพื่อมาอยู่กับพวกพี่ยมเพราะเข้าใจว่าเจมส์เป็นโรคจิต แต่เจมส์กลับตามพี่หมอนมาถึงบางบาร์ | ยามเบิ้มต้องการสร้างผลงานเพื่อถูกเลือกเป็นหัวหน้ายาม แต่พอลับหลังเป็นต่อกับพอใจ ยามเบิ้มแอบเอาธนบัตร 500 บาทมาใส่กระเป๋ากางเกงพี่กอล์ฟที่หลับอยู่เพื่อใส่ร้ายว่าพี่กอล์ฟเป็นขโมย | เป็นต่อกับพอใจรู้ทันแผนยามเบิ้มจึงแกล้งแสดงให้เข้าแผน สุดท้ายเป็นต่อกับพอใจเฉลยว่าเห็นความจริงตั้งแต่แรกและเตือนสติยามเบิ้ม :: พี่ยมให้พี่หมอนไปโทรศัพท์หน้าร้าน อยากรู้ว่าเจมส์จะทำอะไรพี่หมอน จนได้รู้ว่าที่ตามมาเพราะชอบพี่หมอน พี่ยมเลยยุให้จีบเพราะอยากรู้ลีลาการจีบสาวแต่พี่หมอนสงสารเจมส์จึงบอกว่ามีแฟนแล้ว |
| 49 | 20 ธันวาคม 2561 | โบนัสข้าใครอย่าแตะ | - | เป็นต่อและพี่หมอนตกใจที่ออฟฟิศโล่งเพราะลูกน้องกลับบ้านกันเร็ว พี่หมอนเลยบอกเป็นต่อว่าสิ้นปีนี้มีโบนัส แต่เผอิญว่าพี่ยมกลับมาเอาของและได้ยินเข้าพอดี พี่ยมจึงวางแผนเอาใจเป็นต่อและดิสเครดิตเพื่อนร่วมงานทั้งหมดเพื่อที่จะได้โบนัสคนเดียว | เจ๊มิ้นท์โดนคุณมนบ่นเพราะเป็นผู้หญิงเก่งเกินไปจึงมาเล่าให้พอใจกับพี่กอล์ฟฟัง พี่กอล์ฟบอกให้ทำตัวอ่อนแอ คุณมนจะได้คิดว่าปกป้องดูแลเจ๊มิ้นท์ได้ แต่เจ๊มิ้นท์ทนพฤติกรรมไม่ไหวเลยขอบอกเลิกไป | พี่ยมวางแผนให้พวก BKL ไปกินเหล้าพร้อมกันที่บางบาร์ และให้จวบใส่ไฟพี่หมอนพร้อมแอบถ่ายคลิปในขณะที่ทุกคนกำลังนินทากันอยู่ วันต่อมาพี่ยมเปิดคลิปดูและพี่หมอนได้ยินเข้าจึงเรียกทุกคนไปคุยและสั่งไล่ออกทั้งหมด พี่ยมรู้สึกแย่จึงสารภาพผิดทั้งหมด เป็นต่อเลยบอกว่าทุกคนรู้แผนตั้งนานแล้ว พี่หมอนเลยซ้อนแผนทั้งหมดเพื่อดัดหลังพี่ยม ต่อมาพี่หมอนให้โบนัสพี่ยมแค่ครึ่งเดือนในขณะที่ทุกคนได้กันคนละสามเดือน |
ตอนที่: 23 - 29 เป็นมินิซีรีส์ซิตคอมเพื่ออ้างอิงถึงเหตุการณ์จริง กล่าวคือ แม่ชีมยุริญ ได้ประกาศลาวงการเพื่อบวชชีเป็นระยะเวลา 7 เดือนที่ประเทศพม่า โดยแม่ชีได้เข้าพิธีกรรมปลงผมและเข้าพิธีบวชอย่างเป็นทางการเมื่อวันที่ 26 กรกฎาคม พ.ศ. 2561 เวลา 17.00 น. ตามเวลาท้องถิ่นของประเทศพม่า
ตอนที่: 36 ทีมเขียนบทตั้งใจเขียนเป็นตอนจบแบบปลายเปิด และไม่มีบทสรุปว่าจะทำอย่างไรถ้าหากเกิดเหตุร้ายขึ้นตรงหน้า
เนื้อหาที่ออกอากาศทางช่องวัน 31 ในเป็นต่อ 2018 มีทั้งหมด 49 ตอน